Title: РЕПУБЛИКА БЪЛГАРИЯ
Author: Administrator
Last saved by: Mariana Georgieva
Company: VSS

П Р О Т О К О Л   № 30
от заседанието на Комисия ”Съдебна администрация” 
към Съдийската колегия на Висшия съдебен съвет,
проведено на 15.11.2017 г.

Днес, 15.11.2017 г. /сряда/ от 09.30 часа се проведе заседание на Комисия “Съдебна администрация” към Съдийската колегия на Висшия съдебен съвет, в състав: 

ПРЕДСЕДАТЕЛ:  Боряна Димитрова

ЧЛЕНОВЕ:	Боян Новански – зам. председател
			Боян Магдалинчев
				Стефан Гроздев - отсъства
				Севдалин Мавров

На заседанието присъстваха експертните сътрудници на комисията: Елеонора Савова – н-к отдел „Съдебни кадри” и Диана Стоянова – гл. експерт-юрисконсулт в отдел „ЮОДКВСС“, и техническия сътрудник Мариана Георгиева.

Д Н Е В Е Н   Р Е Д:

I. Искания от председатели на съдилища за увеличаване щатната численост със съдебни служители.

1. ОТНОСНО:  Искане от председателя на Районен съд - Свиленград за увеличаване щатната численост на съда с 1 /една/ щ.бр. за длъжност „съдебен секретар”. /отложена с решение на КСА по протокол № 19/14.06.2017 г./

КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. ОТЛАГА произнасянето по т. 1 до изготвяне на унифицираните щатни структури на съдилищата по нива.
2. ОТНОСНО: Искане от председателя на Окръжен съд – Пловдив за увеличаване щатната численост на съда с 1 /една/ щ.бр. за длъжност „системен администратор“. /становища на КСА от 20.09.2017 г. и КПКИТ от 27.09.2017 г./
КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. Предлага на Съдийската колегия да увеличи щатната численост на Окръжен съд – Пловдив с 1 /една/ щ.бр. за длъжност „системен администратор“. 
МОТИВИ: Ниско съотношение на бр. служители/бр. магистрати по щат – 1,64, при средно за окръжните съдилища в страната- 1,98.  Всички големи окръжни съдилища имат между 2 и 3 щ.бр. за длъжност „системен администратор“. По щат ОС-Пловдив разполага с двама системни администратори, при общо 161 щ.бр. ,/ от които  61 щатни бройки  съдии и 100 щатни бройки  съдебни служители/ и голям обем от компютърна техника. Системните администратори на съда оказват помощ и съдействие и на Районен съд – Първомай, т.к този съд не разполага с такава длъжност. По предварителни разчети, свързани с унифицираните структури, както и предвид предстоящото ел. правосъдие и предвижданията, вторият по големина ОС не би могъл да функционира нормално, неподкрепен в достатъчна степен със съдебен персонал. 
2.2. ИЗПРАЩА решението на Комисия „Бюджет и финанси“ за становище по финансовата обезпеченост.

3. ОТНОСНО: Искане от председателя на Административен съд – София-град за увеличаване щатната численост на съда с 15 /петнадесет/ щ.бр. за съдебни служители /5 щ.бр. – „съдебен деловодител“, 5 щ.бр. – „съдебен секретар“, 5 щ.бр. – „съдебен помощник“/.

КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. Предлага на Съдийската колегия да увеличи щатната численост на Административен съд – София-град с 5 /пет/ щ.бр. за длъжност „съдебен деловодител“ и 5 / пет/ щ.бр. за длъжност „съдебен секретар“. 
МОТИВИ: Необходимост, с оглед обезпечаване работата на новопостъпилите съдии със съдебни секретари и съдебни деловодители. Ниско съотношение на бр. служители/бр. магистрати по щат – 2,81, при средно за административните съдилища в страната - 3,07. Натовареността на съда за първо полугодие на 2017 г. е 28,78, при средна за административните съдилища в страната – 20,23. За 2016 г.  е 22,08, при средна за страната 15,77. 
3.2. ОТЛАГА произнасянето по искането в частта за увеличаване щатната численост на съда с 5 /пет/ щ.бр. за длъжност „съдебен помощник“, до изготвяне на унифицираните щатни структури на съдилищата по нива.
3.3. ИЗПРАЩА решението по т. 3.1. на Комисия „Бюджет и финанси“ за становище по финансовата обезпеченост.

4. ОТНОСНО: Искане от председателя на Апелативен съд - София за увеличаване щатната численост на съда с 4 /четири/ щ.бр. за съдебни служители /2 щ.бр. – „съдебен деловодител“, 1 щ.бр. – „съдебен секретар“, 1 щ.бр. – „системен администратор“/.

КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

4.1. ОТЛАГА произнасянето по т. 4 до изготвяне на унифицираните щатни структури на съдилищата по нива.

5. ОТНОСНО: Искане от председателя на Районен съд – Трън за увеличаване щатната численост на съда с 1 /една/ щ.бр. за длъжност „куриер, чистач и технически изпълнител-снабдител“. 

КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

5.1. ОТЛАГА произнасянето по т. 5 до изготвяне на унифицираните щатни структури на съдилищата по нива.

6. ОТНОСНО: Искане от и.ф. председател на Административен съд – Бургас за увеличаване щатната численост на съда с 8 /осем/ щ.бр. за съдебни служители /2 щ.бр. – „съдебен помощник“, 3 щ.бр. – „съдебен деловодител“, 3 щ.бр. – „съдебен секретар“/.

КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

6.1. ОТЛАГА произнасянето по т. 6 до изготвяне на унифицираните щатни структури на съдилищата по нива.
7. ОТНОСНО: Искане от председателя на Административен съд - Хасково за увеличаване щатната численост на съда с 2 /две/ щ.бр. за съдебни служители /1 щ.бр. – „съдебен деловодител“, 1 щ.бр. – „съдебен секретар/.

КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

7.1. ОТЛАГА произнасянето по т. 7 до изготвяне на унифицираните щатни структури на съдилищата по нива.

8. ОТНОСНО: Искане от председателя на Районен съд – Плевен за увеличаване щатната численост на съда с 1 /една/ щ.бр. за длъжност „съдебен секретар“.

КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

8.1. ОТЛАГА произнасянето по т. 8 до изготвяне на унифицираните щатни структури на съдилищата по нива.

II. Разни

9. ОТНОСНО: Утвърждаване на образец на щатно разписание, съгласно решение на КСА по протокол № 29/01.11.2017 г., т. 1.10.

КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

9.1. УТВЪРЖДАВА образец на ново поименно щатно разписание на длъжностите, съгласно решение на КСА по протокол № 29/01.11.2017 г., т. 1.10., който да бъде ползван, считано от 01.12.2017 г.
9.2. ВЪЗЛАГА на Елеонора Савова – н-к отдел „Съдебни кадри“ да изпрати утвърдения образец на съдилищата, по компетентност.

10. ОТНОСНО: Становище от председателя на Върховен административен съд относно решение на Съдийската колегия на ВСС по протокол № 35/19.09.2017 г., т. 16.2. и решение на КПИВ от 13.11.2017 г.
- Справка от отдел „Съдебни кадри“ за наличието на длъжността „връзки с обществеността“ в съдилищата.

КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

10.1. ПРИЕМА за сведение решенията на Комисията по правни и институционални въпроси от 13.11.2017 г., свързани с преразглеждането на решението по т. 16 от протокол № 35/19.09.2017 г. на Съдийската колегия на ВСС, касаещо създаване на Единни пресофиси, ситуирани в апелативните съдилища по апелативни райони.
10.2. ОТЛАГА произнасянето по становището на председателя на Върховен административен съд, след провеждането на планирани срещи. 

11. ОТНОСНО: Съгласуване на график за провеждане на работни срещи с председатели на съдилища, съгласно решение на КСА по протокол № 29/01.11.2017 г., т. 2.3.

КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

11.1. ВЪЗЛАГА на председателя на КСА да съгласува график за провеждане на работни срещи с председатели на съдилища, съгласно решение на КСА по протокол № 29/01.22.2017 г., т. 2.3.

12. ОТНОСНО: Писмо от председателя на Върховен административен съд във връзка с решение на КСА по протокол № 29/01.11.2017 г., т. 2 и включване на административните съдилища в решението по т. 2.3.

КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

12.1. ДОПЪЛВА решението си по протокол № 29/01.11.2017 г., като към т. 2.3. добавя и административните съдилища:
„2.3. Да се уведомят председателите на Апелативните, Административните, Окръжните и Районните съдилищата, че следва изготвяне на предложение от Комисия „Съдебна администрация“ за унифицирани щатни структури, след съгласуване с тях, което съгласуване ще се извърши на работни срещи до края на м. декември 2017 г., по предварително съгласуван график.“

12.2. Да се уведоми председателя на ВАС за решението по т. 12.1, както и, че решенията касаят всички съдилища, вкл. административните, както и, че измененията по АПК също ще бъдат взети предвид при планиране на щатовете.

13. ОТНОСНО: Определяне на „дежурен служител“ от отдел „Съдебни кадри“ към КСА, в изпълнение на решение по протокол № 29/01.11.2017 г., т. 1.13.

КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

13.1. ОПРЕДЕЛЯ Елеонора Савова – н-к отдел „Съдебни кадри“ за „дежурен служител“, в изпълнение на решение на КСА по протокол № 29.01.11.2017 г., т. 1.13., като на интернет страницата на ВСС се посочат данни за контакт - телефон и ел. поща.

	Насрочва следващото заседание на Комисия „Съдебна администрация“ – СК за 29.11.2017 г.

ПРЕДСЕДАТЕЛ 
НА КОМИСИЯТА:      /п/
	 							   БОРЯНА ДИМИТРОВА